《江再和戏答四篇 其三》
宋代·程俱

君家翠岩翁，三一久已守。与沈爱欲泥，宁饮声闻酒。

当知华藏海，正在十二有。他年涅槃门，燕路须北首。

胖然一心定，六贼如获丑。感彼志冰霜，吾衰等蒲柳。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。